รัฐบาลไทย-ข่าวทำเนียบรัฐบาล-กรมศุลกากร ร่วมกับ ศรชล. จัดประชุมสัมมนาศูนย์ประสานการปฏิบัติในการรักษาผลประโยชน์ทางทะเล (ศรชล.) ครั้งที่ 2 ประจำปี 2561
วันอังคารที่ 8 พฤษภาคม 2561
กรมศุลกากร ร่วมกับ ศรชล. จัดประชุมสัมมนาศูนย์ประสานการปฏิบัติในการรักษาผลประโยชน์ทางทะเล (ศรชล.) ครั้งที่ 2 ประจําปี 2561
กรมศุลกากรร่วมกับ ศรชล.จัดโครงการประชุมสัมมนาศูนย์ประสานการปฏิบัติในการรักษาผลประโยชน์ของชาติทางทะเล (ศรชล.) ครั้งที่ 2 ประจําปีงบประมาณ 2561 ระหว่างวันที่ 7 - 9 พฤษภาคม 2561 ณ โรงแรมเคปราชา อําเภอศรีราชา จังหวัดชลบุรี
วันนี้ (วันจันทร์ที่ 7 พฤษภาคม 2561) เวลา 10.00 น. นายชัยยุทธ คําคุณ รองอธิบดี รักษาการที่ปรึกษาด้านพัฒนาระบบควบคุมทางศุลกากร และ พลเรือเอกพัลลภ ทองระอา ผู้แทนผู้อํานวยการศูนย์ประสานการปฏิบัติในการรักษาผลประโยชน์ของชาติทางทะเล ร่วมกันเป็นประธานในพิธีเปิดโครงการประชุมสัมมนาศูนย์ประสานการปฏิบัติในการรักษาผลประโยชน์ของชาติทางทะเล (ศรชล.) ครั้งที่ 2 ประจําปีงบประมาณ 2561 ระหว่างวันที่ 7 - 9 พฤษภาคม 2561 ณ โรงแรมเคปราชา อําเภอศรีราชา จังหวัดชลบุรี โดยมีผู้เข้าร่วมงานดังกล่าวกว่า 50 ราย จาก 7 หน่วยงาน ได้แก่ กองทัพเรือ กรมเจ้าท่า กรมประมง กองบังคับการตํารวจน้ํา กรมทรัพยากรทางทะเลและชายฝั่ง สํานักงานสภาความมั่นคงแห่งชาติ และกรมศุลกากร
นายชัยยุทธ คําคุณ รองอธิบดี รักษาการที่ปรึกษาด้านพัฒนาระบบควบคุมทางศุลกากร กล่าวว่า โครงการประชุมสัมมนา ศูนย์ประสานการปฏิบัติในการรักษาผลประโยชน์ของชาติทางทะเล (ศรชล.) ในครั้งนี้ จัดขึ้นเพื่อเสริมสร้างศักยภาพและพัฒนาสมรรถนะในการปฏิบัติงานด้านการรักษาผลประโยชน์ของชาติทางทะเลของผู้ปฏิบัติงานร่วมใน ศรชล. อีกทั้ง ยังเสริมสร้างความเข้าใจในการปฏิบัติหน้าที่ด้านการป้องกันและปราบปรามการกระทําผิดทางศุลกากร ให้ผู้ปฏิบัติงานร่วมใน ศรชล. สามารถปฏิบัติตามขั้นตอนได้อย่างถูกต้อง และเพื่อเสริมสร้างความสัมพันธ์ระหว่างผู้ปฏิบัติงานร่วมใน ศรชล. สําหรับการประชุมใน ครั้งที่ 2 ปีงบประมาณ 2561 นี้ หน่วยงานใน ศรชล. และกรมศุลกากรได้ร่วมกําหนดหัวข้อในการประชุมสัมมนาภายใต้เรื่อง “การปฏิบัติหน้าที่ด้านการป้องกันและปราบปรามการกระทําผิดทางศุลกากร ตามพระราชบัญญัติศุลกากร พ.ศ. 2560” และกฎหมายอื่นที่เกี่ยวข้องกับการปฏิบัติงานด้านศุลกากร ตลอดจนความรู้เกี่ยวกับ National Single Window (NSW) และความรู้เกี่ยวกับสินค้าที่ใช้ได้สองทาง (Dual Use Items) ซึ่งได้รับเกียรติบรรยายโดยวิทยากรผู้เชี่ยวชาญจากกรมศุลกากร กระทรวงการคลัง และวิทยากรจากกรมการค้าต่างประเทศ กระทรวงพาณิชย์ ตามลําดับ นอกจากนี้ยังมีการลงพื้นที่เยี่ยมชมการปฏิบัติภารกิจของเจ้าหน้าที่ศุลกากร ณ สํานักงานศุลกากรท่าเรือแหลมฉบัง เพื่อเป็นการถ่ายทอดองค์ความรู้เกี่ยวกับการปฏิบัติงานเพื่อการสืบสวนป้องกันและปราบปรามการกระทําความผิดทางศุลกากรให้แก่ผู้ปฏิบัติงานร่วมใน ศรชล. ซึ่งหัวข้อในการประชุมสัมมนาดังกล่าวฯ ถูกกําหนดขึ้นเพื่อให้สอดคล้องกับขอบเขตภารกิจในการรักษาผลประโยชน์ของชาติทางทะเลในการปฏิบัติหน้าที่ของ ศรชล.
นายชัยยุทธ คําคุณ กล่าวต่อว่า ปัจจุบันสถานการณ์ภัยคุกคามในทะเลและที่มาจากทะเลสู่ฝั่งมีการขยายรูปแบบและขอบเขตมากขึ้น โดยปัญหาที่สะท้อนถึงความรุนแรงของภัยคุกคามทางทะเล ได้แก่ ปัญหาการทําประมงผิดกฎหมาย ปัญหาแรงงานผิดกฎหมายในภาคการประมงและภาคอุตสาหกรรมที่เกี่ยวเนื่อง ปัญหาการก่อการร้ายในทะเล ปัญหาการกระทําอันเป็นโจรสลัดและการปล้นในทะเล ปัญหาการลักลอบเข้าเมืองอย่างผิดกฎหมาย ปัญหาการลักลอบขนสินค้าผิดกฎหมายและยาเสพติด ปัญหาอุบัติเหตุทางทะเล และภัยพิบัติทางธรรมชาติในทะเล ฯลฯ ปัญหาดังกล่าวส่งผลกระทบต่อความมั่นคงของชาติในทุกมิติ ทั้งทางเศรษฐกิจ สังคม และการเมือง จึงมีความจําเป็นอย่างยิ่งที่ภาครัฐจะต้องกําหนดกรอบและแนวทางดําเนินการในการรักษาผลประโยชน์ของชาติทางทะเลของไทยให้มีความชัดเจน และมีกลไกในการขับเคลื่อนทั้งในระดับนโยบายและระดับปฏิบัติที่เข้มแข็งเพื่อให้การควบคุมและบังคับใช้กฎหมายในทะเลเป็นไปอย่างมีประสิทธิภาพและประสิทธิผล ทั้งนี้ ตามแผนความมั่นคงแห่งชาติทางทะเล พ.ศ. 2558-2564 คณะรัฐมนตรีได้เห็นชอบเมื่อ 21 ตุลาคม 2557 ได้กําหนดกรอบและแนวทางการดําเนินการในการรักษาผลประโยชน์ของชาติทางทะเลของไทย โดยกําหนดให้มีกลไกขับเคลื่อนระดับนโยบาย ได้แก่ คณะกรรมการนโยบายและอํานวยการรักษาผลประโยชน์แห่งชาติทางทะเล (นอปท.) และมีศูนย์ประสานการปฏิบัติในการรักษาผลประโยชน์ของชาติทางทะเล (ศรชล.) เป็นกลไกระดับปฏิบัติ ประกอบด้วยหน่วยงานจํานวน 6 หน่วยงาน ได้แก่ กองทัพเรือ กองบังคับการตํารวจน้ํา กรมประมง กรมเจ้าท่า กรมศุลกากร และกรมทรัพยากรทางทะเลและชายฝั่งศูนย์ประสานการปฏิบัติในการรักษาผลประโยชน์ของชาติทางทะเล (ศรชล.) ในฐานะกลไกขับเคลื่อนระดับปฏิบัติเพื่อการรักษาผลประโยชน์ของชาติทางทะเลของไทย ได้จัดทําแผนปฏิบัติงานเพื่อกําหนดแนวทางการปฏิบัติงานร่วมระหว่างหน่วยงานทั้ง 6 หน่วยงาน โดยแผนปฏิบัติงานระดับนโยบายได้กําหนดให้จัดการประชุม ศรชล. ในแต่ละปีงบประมาณจํานวน 3 ครั้ง โดยการประชุม ศรชล. ครั้งที่ 2 ของแต่ละปีงบประมาณให้หน่วยงานใน ศรชล. หมุนเวียนผลัดเปลี่ยนเป็นเจ้าภาพ
ด้านพลเรือเอกพัลลภ ทองระอา ผู้แทนผู้อํานวยการศูนย์ประสานการปฏิบัติในการรักษาผลประโยชน์ของชาติทางทะเล กล่าวว่า ได้เห็นประโยชน์จากกิจกรรมและการสัมมนาของ ศรชล. ซึ่งมีผลต่อความมั่นคงทางทะเลของชาติ อีกทั้งยังคงเห็นความมุ่งมั่นอันแรงกล้า และความกล้าหาญของแต่ละหน่วยงานใน ศรชล. ที่ยอมสละความเป็นตัวตนของหน่วยงานมาร่วมกันปฏิบัติงานเพื่อส่วนรวม และจากการกําหนดหัวข้อการประชุมสัมมนาในครั้งนี้ เชื่อมั่นว่าจะเป็นประโยชน์อย่างยิ่งในการปฏิบัติงานในทางทะเลของเจ้าหน้าที่และเป็นการรับรองความเป็นมืออาชีพของกําลังพลในการบังคับใช้กฎหมายต่อไปอันเป็นพื้นฐานที่สําคัญสําหรับเตรียมความพร้อมในการยกระดับ ศรชล. เป็นศูนย์อํานวยการประสานการปฏิบัติในการรักษาผลประโยชน์ของชาติทางทะเลในเร็ววันนี้
Jointly Hosted Seminar between Customs Department
and Thai Maritime Enforcement Coordinating Center
The 2th Thai Maritime Enforcement Coordinating Center Seminar
The opening ceremony was held on May 7, 2018 at 10 a.m. and presided over by Mr. Chaiyuth Kumkun, Acting Principal Advisor on Customs Control Development, Customs Department and Admiral Panlop Thongra-ar, representative of Thai Maritime Enforcement Coordinating Center.
The seminar is to be held on May 7-9, 2018 at Cape Racha Hotel, Sri Racha, Chonburi with over 50 participants from 7 government agencies; Royal Thai Navy, Marine Department, Department of Fisheries, Water Police Division, Department of Marine and Coastal Resources, Office of the National Security Council and Customs Department.
The participants will learn about the practice of Customs Enforcement according to the new Customs Act, National Single Window (NSW) and Dual Use Items which aims to enhance the competency along with the efficiency for the operation, build the same understanding as well as strengthen relationship between the officials.